የተባለሹ መድኃኒቶችን ማስወገጃ ማዕከሉ የሙከራ ሥራ ጀመረ
ሐዋሳ፡- ከግሎባል ፈንድ በተገኘ የ51 ሚሊየን ብር የገንዘብ ድጋፍ የተገነባው የተበላሹ መድሃኒቶች ማስወገጃ ማዕከል የሙከራ ሥራ መጀመሩን የኢትዮጵያ መድሃኒት አቅራቢ ኤጀንሲ ሐዋሳ ቅርንጫፍ አስታወቀ። የቅርንጫፉ ሥራ አስኪያጅ አቶ ዘመን ለገሰ በተለይ ለአዲስ ዘመን እንደገለፁት፤ የመድኃኒት ማስወገጃ ማዕከሉ የአካባቢ ተጽዕኖ ግምገማ ጥናት ከተካሄደ በኋላ በሚመለከተው የአካባቢ ጥበቃ ባለስልጣን ጽህፈት ቤት ይሁንታን አግኝቶ የማሽኖች ተከላ ተደርጎለት የሙከራ ሥራውን በቅርቡ ጀም ሯል። የመድኃኒት አወጋገድ የራሱ
ሥርዓት እንዳለው የጠቀሱት
ሠራ አስኪያጁ፤ በማዕከሉ
ሁሉም አይነት መድሃኒቶች
እንደማይወገዱና የመድሃኒቶቹ አወጋገድ
ሥርዓትም እንደየባህሪያቸው የሚለካ
መሆኑን አብራርተዋል። በዚሁ
መሰረትም የተበላሹና ጊዚያቸው ያለፈባቸው እንክብሎች፣ ካፕሱሎች፣ በጠርሙስ ውስጥ የታሸጉ መድኃኒቶች መርዛቸው ከመከነ በኋላ እስከ አንድ ሺ 500 ዲግሪ ሴንቲግሬድ በሚደርስ የሙቀት መጠን በማሽኑ ተቃጥለው እንደሚወገዱ ገልፀዋል። ማዕከሉ መድኃኒቶቹ ከተወገዱ በኋላም አመዱ የሚቀበርበት የራሱ ሥርዓት እንዳለው ሥራ አስኪያጁ ገልፀው፤ አመዱ ከሞላም ከከተማ አሰተዳደሩ ጋር ስምምነት በመፍጠር በህብረተሰቡ ጤና ላይ ጉዳት እንዳያደርስ በሌላ ቦታ የሚወገድበት ሥርዓት መዘርጋቱንም አመልክተዋል።የቀድሞው የመድኃኒት አወጋገድ
ሥርዓት በማቃጠል የተመሰረተ
እንደነበር አስታውሰው፣ ይህም
በአብዛኛው ህብረተሰብ ላይ
የጤና ጉዳት ያስከትል
እንደነበር አስታውቀዋል። የአሁኑ
የመድኃኒት አወጋገድ ዘዴ
የመድሃኒቶችን መርዘኝነት በማምከንና
ልዩ ቴክኖሎጂ በተገጠመላ
ቸው ማሽኖች አማካኝነት
የማቃጠል ሂደቶችን በመከተል
የሚከናወንና በሰዎች ጤና
ላይም ምንም አይነት
ጉዳት የማያስከትል መሆኑን
ገልፀዋል። መድኃኒቶች እንዲመክኑ ከተደረጉ በኋላ ወደ አየር የሚለቀቀው ጋዝ ወደ ከባቢ አየር ሳይለቀቅ ባለበት የሚያስቀሩ ቴክኖሎጂዎች በማዕከሉ መገጠማቸውን ሥራ አስኪያጁ አመልክተው፣ መድኃኒቶች ከተወገዱ በኋላ ያለውን የአመድ መጠን ለመቀነስም የመድኃኒት መያዣ ጠርሙሶችና ካርቶኖች መልሰው ጥቅም ላይ የሚውሉበት አሠራር መፈጠሩንም አስረድተዋል። ከማዕከሉ የሚወ ጣው ተረፈ ምርትም ለሌላ ነገር እንዲውል ከሐዋሳ ዩኒቨር ሲቲና ከሌሎች ተቋማት ጋር በቅንጅት እየተሠራ መሆኑን ገልፀዋል። ከሐዋሳ ከተማ ሃያ ሁለት ኪሎሜትር ርቀት ላይ በሚገኝ 5 ሺ ካሬ ሜትር ቦታ ላይ የተገነባው የመድኃኒት ማስወገጃ ማዕከል በአገር አቀፍ ደረጃ በሰባት ከተሞች ከሚገነቡ ማዕከላት አንዱ ነው። ከሁለት ወር በኋላ ሙሉ በሙሉ ወደሥራ ሲገባም 500 ኪሎግራም የተበላሹና ጊዚያቸው ያለፈባቸው መድኃኒቶችን በአንድ ሰዓት ውስጥ የማስወገድ አቅም እንዳለው ተጠቁሟል።አዲስ ዘመን ታህሳስ 7/2012አስናቀ ፀጋዬ